Diari Oficial de la Generalitat Valenciana


Sumari del DOGV 8820, del 26-05-2020 (2020/3631)

RESOLUCIÓ de 19 de maig de 2020, de la Presidència de la Generalitat, per la qual s'aprova la dissolució de l'Agrupació de l'Ajuntament de Guadasséquies i l'Ajuntament de Ráfol de Salem per al sosteniment en comú del lloc de secretaria
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8820

Data del DOGV
:   26-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3631


Data del document
:   19-05-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de maig de 2020, de la Presidència de la Generalitat, per la qual s'aprova la dissolució de l'Agrupació de l'Ajuntament de Guadasséquies i l'Ajuntament de Ráfol de Salem per al sosteniment en comú del lloc de secretaria [2020/3631]  
L'Ajuntament de Guadasséquies, que està agrupat amb l'Ajuntament de Ráfol de Salem per al sosteniment en comú del lloc de secretaria, va acordar, en sessió plenària de data 30 de setembre de 2019, amb l'informe previ de secretaria i per unanimitat, i per tant complint el requisit del vot favorable de la majoria absoluta del nombre legal de membres, sol·licitar la dissolució de l'agrupació. En aquest acord plenari es decideix, així mateix, proposar la classificació del lloc resultant en l'Ajuntament de Guadasséquies com secretaria de classe tercera, reservat a personal funcionari d'administració local amb habilitació de caràcter nacional que pertany a la subescala de secretaria-intervenció.  
  
Igualment l'Ajuntament de Ráfol de Salem va adoptar per unanimitat, i per tant amb la necessària majoria absoluta, l'acord plenari de dissolució de l'agrupació en data 25 de setembre de 2019. En aquest acord plenari es decideix així mateix proposar la classificació del lloc resultant en l'Ajuntament de Ráfol de Salem com secretaria de classe tercera, reservat a personal funcionari d'administració local amb habilitació de caràcter nacional que pertany a la subescala de secretaria-intervenció.  
  
El lloc de secretaria de l'agrupació de municipis es troba actualment sense titular, i les funcions de la secretaria són exercides per María Teresa Zaragoza Gutiérrez en règim d'acumulació de funcions, a la qual se-li ha traslladat l'acord, en el tràmit d'audiència, en data 26 de setembre de 2019, i consta el certificat de 15 de novembre de 2019 de no presentació d'al·legacions per part seua.  
Efectuat el tràmit d'informació pública per espai d'un mes, segons s'acredita en l'expedient, mitjançant anuncis publicats en el Butlletí Oficial de la Província de València números 193 i 197 de dates 7 i 14 d'octubre de 2019 respectivament, no s'han produït reclamacions.  
  
Sol·licitat el preceptiu informe a la Diputació Provincial de València, aquest ha sigut emés en sentit favorable a la dissolució de l'agrupació, en data 28 de gener de 2020, amb registre d'entrada el 7 de febrer de 2020.  
En virtut d'això, i en ús de les competències atribuïdes per l'article 9.2 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; l'article 164, apartat 2, de la Llei 8/2010, de 23 de juny, de la Generalitat, de règim local de la Comunitat Valenciana; i l'article 12.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
  
Primer  
Aprovar la dissolució de l'agrupació constituïda pels Ajuntaments de Guadasséquies i Ráfol de Salem per al sosteniment en comú del lloc de secretaria-intervenció.  
  
Segon  
Crear i classificar en classe tercera el lloc de treball de secretaria de l'Ajuntament de Guadasséquies, la provisió del qual queda reservada a personal funcionari d'Administració local amb habilitació de caràcter nacional que pertany a la subescala de secretaria-intervenció.  
  
Tercer  
Crear i classificar en classe tercera el lloc de treball de secretaria de l'Ajuntament de Ráfol de Salem, la provisió del qual queda reservada a personal funcionari d'Administració local amb habilitació de caràcter nacional que pertany a la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar-hi els següents recursos:  
a) Directament, un recurs contenciós administratiu davant del Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar un recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que els interessats puguen fer ús de qualsevol altra via que estimen oportuna.  
  
València, 19 de maig de 2020.- El president de la Generalitat, p. d. (Resolució de 19.07.2019; DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.